# Coses a fer abans de morir

Coses a fer abans de morir és una pel·lícula de comèdia dramàtica espanyola del 2020 rodada en valencià i dirigida per Cristina Fernández Pintado (autora del guió) i Miguel Llorens. La producció i distribució va comptar amb la participació d'À Punt Mèdia i TV3.

## Sinopsi

En una trobada estiuenca s'apleguen un grup de sis amics en la trentena: la Sabrina, dissenyadora gràfica; la Isabel i el Rober, parella amb objectius divergents; Nàdia, que té una botiga de roba i una filla de cinc anys; l'hoteler Saúl, el Marcos i l'homosexual Sam, que pateix un tumor cerebral terminal. Sam proposa als seus amics un joc: cadascú haurà d'escriure en un paper alguna cosa que els agradaria fer abans de morir. Mesos després del funeral per la seva mort, el Marcos proposa a la resta del grup complir la promesa com a homenatge a Sam. Aplegats de nou un cap de setmana, posaran sobre la taula intimitats i secrets ocults que canviaran les seves vides per sempre.

## Repartiment

* Sergio Caballero - Sam
* Cristina Fernández Pintado - Isabel
* Manuel Maestro - Saúl
* Oriol Tarrasón
* Àngel Fígols i Llorach

## Producció i llançament

Fou exhibida per primer cop a la secció informativa de la XXXV edició de la Mostra de València el 24 de novembre de 2020.També fou exhibida al Málaga Festival Industry Zone del Festival de Màlaga i va ser seleccionada per participar al Festival Internacional de Cinema en Català Costa Daurada (FIC-CAT 2021). Fou estrenada comercialment a Filmin el 15 de març de 2021.

## Premis

| Any | Premi | Categoria | Nominació | Resultat |
| 2020 | 3a edició dels Premis de l'Audiovisual Valencià | Millor llargmetratge | Coses a fer abans de morir | Nominat |
| 2020 | 3a edició dels Premis de l'Audiovisual Valencià | Millor actor protagonista | Sergio Caballero | Guanyador |
| 2020 | 3a edició dels Premis de l'Audiovisual Valencià | Millor música original | Josep Zapater | Guanyador |
| 2020 | 3a edició dels Premis de l'Audiovisual Valencià | Millor actriu de repartiment | Àngel Fígols i Llorach | Guanyador |
| 2020 | 3a edició dels Premis de l'Audiovisual Valencià | Millor actriu de repartiment | Cristina Fernández Pintado | Guanyador |
| 2021 | Festival de Cinema d'Alacant | Tesela d'Or | Coses a fer abans de morir | Guanyador |

## Ressenyes

| « | "Encara que el seu títol sembli una cosa trista, l'òpera prima de Cristina Fernández Pintado i Miguel Llorens és un cant a l'amistat sincera i -en el fons- festiva, malgrat els envits cruels de la vida | » |

## Referències

* ↑ «Coses a fer abans de morir». Base de dades del cinema en català. Gencat.cat. [Consulta: 12 setembre 2022].
* ↑ «"Coses a fer abans de morir", amb participació de TV3, es projecta a la Mostra de València». CCMA.cat, 26-10-2020. [Consulta: 12 setembre 2022].
* ↑ «Coses a fer abans de morir». LaMostradeValència.com. [Consulta: 12 setembre 2022].
* ↑ «'Coses a fer abans de morir' se estrena a través de Filmin» (en castellà). ValènciaPlaza.com, 13-03-2021. [Consulta: 12 setembre 2022].
* ↑ «La gran triunfadora de los premios del cine valenciano se estrena directamente en Filmin» (en castellà). Cineconn.es, 15-03-2021. [Consulta: 12 setembre 2022].
* ↑ «'La mort de Guillem' guanya el premi a millor llargmetratge dels Premis de l'Audiovisual Valencià». ElPeriodic.com, 21-11-2020. [Consulta: 21 novembre 2020].
* ↑ «‘La mort de Guillem’ triomfa als III Premis de l’Audiovisual Valencià». Vilaweb.cat, 22-11-2020. [Consulta: 22 novembre 2020].
* ↑ «‘Coses a fer abans de morir’ de Miguel Llorens y Cristina Fernández, Tesela de Oro del 18º Festival de Cine de Alicante» (en castellà). Audiovisual451.com, 07-06-2021. [Consulta: 12 setembre 2022].
* ↑ Rivera, Alfonso. «Crítica: Cosas que hacer antes de morir» (en castellà). Cineuropa.org. [Consulta: 12 setembre 2022].

## Enllaços externs

* Coses a fer abans de morir a filmin.cat
* Tràiler de la pel·lícula a YouTube